  Майя Бывальцева Ортчем гужем Ижкар понна 21-тӥ даурын тужгес мускытэз луиз — куинь толэзь ӵоже карын гужем эсэплэсь 170 процентлы трос зор усиз. Со сярысь «ВКонтакте» вотэсысь бамаз ивортӥз улосвыл Гидрометцентрысь валтӥсь куазез эскерись . «Чакланъёслэсь историзэс учконо ке, мускытъя 2017-тӥ арез одӥг гужем гинэ азьпалтӥз — 1984-тӥ арын, соку куинь толэзь ӵоже 449 миллиметр яке эсэплэсь кык но ӝыны поллы трос зориз», — вераз куазез эскерись. 2017-тӥ арын гужем Ижкарын шоро-куспо температура +16,5 градус луиз, со тросгес, кылсярысь, 2014-тӥ (+16,4 градус) но 2015-тӥ (+16,3 градус) аръёсын сярысь. Со дыре ик пӧсь нунал (+30 градуслэсь трос) таяз арын одӥг гинэ вал, шорлыдын тямыс сыӵе нуналъёс луыло. Кылсярысь, 2016-тӥ арын саюлын 30 градус пӧсь вал 23 нунал, 2015-тӥ арын — 9, нош 2014-тӥ арын — 5 (2014-тӥ арын вить пӧлысь куинез куартолэзе вал) Алла Шумихина, Удмуртиысь Гидрометцентрысь куазез эскеронъя ёзэтлэн кивалтӥсезОзьы ик гудыръян, бус вӧлскон, кужмо тӧлъёс пельтон, йӧзоръёс усён учыръёслэн лыдзы таяз гужем котьку выллем мында ик вал шуыса пусъемын. Тегъёс: Гидрометцентр Удмуртия куазь гужем  